కొచ్చి వాటర్ మెట్రో

కొచ్చి వాటర్ మెట్రో కేరళలోని గ్రేటర్ కొచ్చి ప్రాంతానికి సేవలందిస్తున్న ఫెర్రీ రవాణా వ్యవస్థ. ఇది భారతదేశంలో మొట్టమొదటి జల మెట్రో వ్యవస్థ. ఆసియాలో ఇంత పరిమాణంలో ఉన్న సమగ్ర జల రవాణా వ్యవస్థల్లో ఇదే మొదటిది. పూర్తిగా కార్యాచరణలోకి వచ్చినప్పుడు, దీనిలో 16 మార్గాల్లో, 38 టెర్మినళ్ళతో,  మేర ఉండి, 78 బ్యాటరీతో పనిచేసే ఎలక్ట్రిక్ హైబ్రిడ్ పడవలతో కొచ్చిలోని 10 ద్వీప సమాజాలను ప్రధాన భూభాగానికి కలుపుతుంది. ఇది కొచ్చి మెట్రోతో మమేకమై ఉంటుంది. నదుల తీరాల వెంబడి ఉండి, రవాణా సౌలభ్యం పరిమితంగా ఉన్న శివారు ప్రాంతాలకు ఇది ఫీడర్ సేవగా పనిచేస్తుంది.

2016 లో దీని నిర్మాణం ప్రారంభమైంది. వైట్టిల, ఇన్ఫోపార్క్‌ల మధ్య మొదటి మార్గాన్ని 2021 ఫిబ్రవరిలో ముఖ్యమంత్రి పినరయి విజయన్ ప్రారంభించాడు. దీనిని 2023 ఏప్రిల్ 25 న ప్రధాన మంత్రి నరేంద్ర మోడీ అధికారికంగా ప్రయాణీకుల కోసం ప్రారంభించాడు. ప్రపంచంలోని ఎలక్ట్రిక్-బోట్ మెట్రో రవాణా మౌలిక సదుపాయాల్లో ఇది అతిపెద్దది అని అభివర్ణించారు. 2025 సెప్టెంబరు 22 నాటికి కొచ్చి వాటర్ మెట్రో 50 లక్షలకు  పైగా ప్రయాణికులకు సేవలందించింది. 

 చరిత్ర 
2020లో, కొచ్చి వాటర్ మెట్రో మొదటి దశలో 78 జీరో-ఎమిషన్ పడవలను ప్రవేశపెట్టే ప్రణాళిక ఉంది. ఇందులో భాగంగా 23 ఎలక్ట్రిక్ ఫెర్రీల కోసం ఆర్డర్ చేసింది. ఈ ఫెర్రీలను కొచ్చిన్ షిప్‌యార్డుపై ఆర్డరు వేసింది. సీమెన్స్, ఎకాండియా రూపొందించిన ప్రొపల్షన్ సిస్టమ్‌లను వీటిలో వాడతారు. కొచ్చిన్ షిప్‌యార్డ్ 23 ఎలక్ట్రిక్ ఫెర్రీలలో మొదటిదాన్ని 2022 జనవరిలో డెలివరీ చేసింది.

మొదటి దశలో 3 లైన్లు ఉన్నాయి, వీటిలో వైట్టిల - ఇన్ఫోపార్క్ మార్గాన్ని 2021 ఫిబ్రవరి 15 న ప్రారంభించారు. వైపిన్ - హైకోర్టు మార్గాన్ని 2023 ఏప్రిల్ 26 న ప్రారంభించగా, వైట్టిల- కాక్కనాడ్ లైను 2023 ఏప్రిల్ 27 న మొదలైంది. మొదటి దశ 2024లో పూర్తిగా పనిచేయడం ప్రారంభిస్తుందని అంచనా వేసారు. అప్పుడు, ఇది రోజుకు 34,000 మంది ప్రయాణికులకు సేవలందిస్తుందని భావించారు. మొత్తం వాటర్ మెట్రో వ్యవస్థ 2035 నాటికి పూర్తిగా పనిచేయడం ప్రారంభిస్తుందని అంచనా వేసారు. దీని రోజువారీ ప్రయాణికుల సంఖ్య 1.5 లక్షలకు చేరుకుంటుంది. ప్రాజెక్టు పూర్తిగా పనిచేయడం ప్రారంభమైన తర్వాత వార్షిక కార్బన్ ఉద్గారాలు కూడా 44,000 టన్నులు తగ్గుతాయని భావిస్తున్నారు.

2025 జనవరిలో కొచ్చి వాటర్ మెట్రో తన పడవల దళంలో అత్యవసర ప్రతిస్పందన పడవను చేర్చుకుంది. ప్రమాదాలు, అగ్నిప్రమాదాలు, ప్రకృతి వైపరీత్యాల సమయంలో ప్రతిస్పందించడానికి దీన్ని ఉద్దేశించారు.

 మార్గాలు, టెర్మినళ్ళు 
కొచ్చి నగరం ఎక్కువగా బ్యాక్ వాటర్స్ తో చుట్టుముట్టబడి ఉంది. ఓ వైపు అరేబియా సముద్రంతో సరిహద్దుగా ఉంది. వందలాది జలమార్గాలతో అనుసంధానించబడి ఉంది.  ప్రజా రవాణా వ్యవస్థను ప్రజలకు మరింత అందుబాటులోకి తీసుకురావడానికి, పర్యావరణ అనుకూలంగా మార్చడానికి ఈ బ్యాక్ వాటర్స్ ఒక మార్గాన్ని కల్పిస్తుంది. వాటర్ మెట్రో విల్లింగ్టన్, కుంబళం, వైపీన్, ఎడకోచి, నెట్టూర్, వైట్టిల, ఎరూర్, కక్కనాడ్, ములవుకాడ్ ద్వీపవాసుల ప్రయాణ సమస్యలను ఇది పరిష్కరిస్తుందని భావిస్తున్నారు.

 మొదటి దశలో, వాటర్ మెట్రో రెండు మార్గాల్లో ఎనిమిది ఎలక్ట్రిక్-హైబ్రిడ్ పడవలతో. ప్రయాణించడం ప్రారంభించింది. ఈ మార్గాలు: హైకోర్టు నుండి వైపిన్, వైట్టిల నుండి కాకనాడ్ వరకు 
 2024 మార్చి 14 న రెండు కొత్త మార్గాలు, నాలుగు స్టేషన్లను ప్రారంభించారు. ఒక మార్గం హైకోర్టు స్టేషన్ నుండి బోల్గట్టి ములవుకాడ్ నార్త్ ద్వారా దక్షిణ చిత్తూరు వరకు, మరొక మార్గం దక్షిణ చిత్తూరు నుండి ఏలూర్ ద్వారా చెరనెల్లూరు వరకు. 
 2025 అక్టోబరు 11 న రెండు కొత్త మార్గాలు, రెండు స్టేషన్లను ప్రారంభించారు. అవి: హైకోర్టు నుండి కొత్త విల్లిండన్ ఐలాండ్ స్టేషన్ వరకు, హైకోర్టు నుండి కొత్త మట్టంచెరి స్టేషన్ వరకు.

 సేవలు అందిస్తున్న స్టేషన్లు 
స్టేషన్ పేరు చిత్రం 1. 1. ఏలూర్ 2 చేరనల్లూర్ 3 దక్షిణ చిత్తూరు 4 హైకోర్టు150x150px 5 వైపిన్150x150px 6 ఫోర్ట్ కొచ్చి 7 వైట్టిల150x150px 8 కాకనాడ్150x150px 9 విల్లింగ్డన్ ద్వీపం 10 మట్టంచెరి

 నిధులు 
వాటర్ మెట్రో ప్రాజెక్టు మొత్తం ఖర్చు రూ 1137 కోట్లు. KfW డెవలప్‌మెంట్ బ్యాంక్ దీర్ఘకాలిక సాఫ్ట్‌లోన్‌గా EUR 85 మిలియన్లను అందిస్తుంది. కేరళ ప్రభుత్వం, KMRL లు రూ 102 కోట్లను అందిస్తాయి.

 కన్సల్టెన్సీ సేవలు 
KMRL వివిధ రంగాలలో విస్తృతమైన నైపుణ్యాన్ని అభివృద్ధి చేసింది. వాటిలో ఎలక్ట్రిక్ బోట్ డిజైన్, నిర్మాణం, లోతట్టు జల రవాణా పరిష్కారాలు, సముద్ర రవాణా రంగానికి అనుగుణంగా గ్రీన్ ఎనర్జీ పరిష్కారాలు, మెట్రో రైలు ప్రమాణాలకు అనుగుణంగా మౌలిక సదుపాయాల ప్రణాళిక, ప్రాజెక్టు నిర్వహణ సామర్థ్యాలు, కార్యాచరణ నైపుణ్యం ఉన్నాయి. ఈ నైపుణ్యాల వలన, ప్రపంచవ్యాప్తంగా నౌకాయాన జలమార్గాలు ఉన్న నగరాల్లో ఇలాంటి వ్యవస్థల అమలు కోసం కన్సల్టింగ్ సేవలు అందించే సామర్థ్యం చేకూరింది. ఆ సాంర్థ్యాల్లో కొన్ని:

 సాధ్యాసాధ్యాల అధ్యయనాలు నిర్వహించడం, వివరణాత్మక ప్రాజెక్టు నివేదికలు (DPR) తయారు చేయడం.
 రెవెన్యూ శాఖ, స్థానిక స్వపరిపాలన విభాగాల (LSGDs) సహకారంతో భూసేకరణ ప్రక్రియను సులభతరం చేయడం.
 LiDAR సర్వేలతో సహా భౌగోళిక, స్థలాకృతి సర్వేలను నిర్వహించడం.
 హైడ్రోగ్రాఫిక్ సర్వేలను నిర్వహించడం, ఛానల్ మార్కింగ్‌తో సహా నావిగేషన్ సాధ్యాసాధ్యాలను అంచనా వేయడం.
 భారతదేశంలోని వివిధ ప్రభుత్వ విభాగాలు, చట్టబద్ధమైన అధికారులతో అనుసంధానం చేయడంలో సహాయం చేయడం.
 పౌర, సముద్ర మౌలిక సదుపాయాల రూపకల్పన & నిర్మాణ పర్యవేక్షణ
 ఆధునిక సముద్ర, అంతర్దేశీయ నౌకలను రూపొందించడం, అభివృద్ధి చేయడం.
 ఇంటెలిజెంట్ ట్రాన్స్‌పోర్ట్ మేనేజ్‌మెంట్ సిస్టమ్‌లను అమలు చేయడం.
 సమర్థవంతమైన కార్యకలాపాల కోసం ప్రయాణీకుల నియంత్రణ వ్యవస్థలు, ఆటోమేటిక్ ఫేర్ కలెక్షన్ (AFC) గేట్ వ్యవస్థలను అభివృద్ధి చేయడం, అమలు చేయడం.
 సముద్ర ప్రాజెక్టులకు కార్యాచరణ మద్దతును అందించడం, ఆపరేషన్ బృందానికి కార్యాచరణ సంసిద్ధతకు సహాయం చేయడం.
 సముద్ర సంబంధిత ఏవైనా ఇతర ప్రాజెక్టులకు సహాయం చేయడం.
 EV ఛార్జింగ్ స్టేషన్ల సంస్థాపనను పర్యవేక్షించడం.

 ఇవి కూడా చూడండి 

 కొచ్చిలో రవాణా
 కొచ్చి మెట్రో
 భారతదేశంలోని నీటి మెట్రోల జాబితా
 కేరళలో జలమార్గ రవాణా

 మూలాలు